UTE: megváltozott ítélet – a bíróság az egyesületnek adott igazat a
Labdarúgó NB I Újpestlabdarúgó NB IcímerUTENB I
nemzetisport.hu 2017.12.08 13:14 Frissítve: 2017.12.08 13:24
UTE: megváltozott ítélet – a bíróság az egyesületnek adott igazat a címerügyben
A bíróság másodfokon megváltoztatta ítéletét, s az Újpesti Torna Egyletnek adott igazat a „címerbotrányban” – tudatta közösségi oldalán Wintermantel Zsolt, Újpest polgármestere.
„Győzelem másodfokon! A háromtagú bírói testület az UTE címerügy személyiségi jogi perében megváltoztatta az elsőfokú döntést és az UTE-nak adott igazat!” – olvasható Wintermantel Zsolt Facebook-oldalán.
Mint ismert, az Újpest FC július 3-án mutatta be az új címert, a futballcsapat honlapja szerint a több ezer beküldött szurkolói voks alapján egyértelmű eredmény született a három szavazásra bocsátott tervezet között.
A szurkolók tüntetésen követelték a régi címer visszaállítását, az UTE kisebbségi tulajdonosként nem járult hozzá a változtatáshoz. Az anyaegyesület felszólította a labdarúgóklub vezetőit – dr. Gyarmati Eszter akkori ügyvezetőt és Roderick Duchatelet tulajdonost –, hogy azonnali hatállyal szüntessék meg a törvénysértő címerhasználatot, és már akkor jelezte, hogy ellenkező esetben „jogi úton védi meg az újpesti professzionális labdarúgás tradícióját”.